Die wêreld in foto’s – 14 Maart 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ’n Foto geneem met ŉ selfoon toon die wolke bokant die Tianzi-berg in die Wulingyuan-natuurgebied in Zhangjiajie in Sentraal-China se Hunan-provinsie. (Foto: Wu Yongbing, Xinhua) Mans in ŉ trans-toestand met “keris”, ŉ soort tradisionele messe, tydens die ritueel van Melasti in Bali, Indonesië. Dié ritueel word voor die Balinese Hindoes se dag van stilte uitgevoer om die heelal te reinig van slegte invloede, slegte dade en slegte gedagtes. (Foto: Firdia Lisnawati, AP) Oostenryk se Claudia Loesch neem deel aan ’n ski-item by die Jeongseon Alpine-sentrum in Jeongseon, Suid-Korea, as deel van die Pyeongchang 2018 Paralimpiese Winterspele. (Foto: Simon Bruty, AP) Pous Franciskus daag Woensdag op by die St. Peters-plein vir sy weeklikse oudiënsie in die Vatikaanstad. (Foto: Andrew Medichini, AP) Petro Porosjenko, die president van die Oekraïne, trek ’n soldaat se hoed reg terwyl hy en die Oostenrykse president, Alexander van der Bellen, die erewag tydens ŉ verwelkomingseremonie voor hul vergadering in Kiëf in die Oekraïne inspekteer. (Foto: Efrem Lukatsky, AP)